دلي کې د چین مخالف تبیانو خلاف گامونه
نیویارک ټائمز ورځپاڼه وائي نوي دلي کې د تبتیانو د استوگنې برخه چې د جنگنو کا ټیله په نوم یادیږي، محاصره کې اختسلی شوې ده او هلته اوسیدونکي عملاَ په خپلو کورنو کې نظر بند کړی شوې دي
هندوستان ته د چین صدر هو جن تاؤ د دورې خلاف د مظاهرو د مخنیوي په لړ کې دلي کې پولیسو ښار کې میشته د تبت جلاوطن خلکو خلاف قامونه پورته کړې دي. تبتیان وائي ٢٥٠ کسان يي نیول شوې دي. او د شورو په ورځ د تبت یو کس نوي دلې کې د هو جن تاؤ د سفر خلاف احتجاجً ځان ته د اور لگولو ورستو مړ شوی دی. نیویارک ټائمز ورځپاڼه وائي نوي دلي کې د تبتیانو د استوگنې برخه چې د جنگنو کا ټیله په نوم یادیږي، محاصره کې اختسلی شوې ده او هلته اوسیدونکي عملاَ په خپلو کورنو کې نظر بند کړی شوې دي، دکانونه او سکولونه تړلی شوې دي او د امنیتي ځواکونو عسکر د کوتکو او ټوپکو په لاس په کوڅوکې گشتونه کوي. چین وائي تبیان خپله همالیائي سیمه د چین نه ازادول غواړي خو تبیان وائي سیمه يي د پیړیو راهسې ازاده ده. نیویارک ټائمز وائي د تیرو څو لسیزو راهسې هندوستان د تبت مهاجرو ته پناه ورکړې ده چې پکې د تبیانو روحاني مشر دلائي لامه هم شامل دی خو ورځپاڼه وائي په داسې موقع چې نوي دلي کې یوه نړي واله غونډه کیدونکې ده، هندوستان نه غواړي چې میلمانه يي د پریشانۍ سره مخامخ ‍شي نو هم په دې وجه پولیسو نوي دلې کې د خلکو په راغونډیدو پابندي لگولې ده. د چین صدر هو جن تاؤ د شورو په ورځ هندوستان ته رسیدلی دی. هغه به د برکس به نوم د پنځه پرمخته تلونکو هیوادونو د سر مشرانو په غونډه کې برخه اخلي چې د زیارت په ورځ کیدونکې ده. د هندوستان او چین نه علاوه د ډلې په دریو نورو هیوادونو کې روس، برازیل او جنوبي افریقه شامل دي. د ډلې غړي هیوادونه هر کال د پرمختگ په موضوع خبرو اترو د پاره هرکال راغونډیږي.